वैद्य

वैद्य (संस्कृत: वैद्य), एक संस्कृत शब्द है जिस का अर्थ है "डॉक्टर, चिकित्सक"।आयुर्वेद या अन्य पारम्परिक चिकित्साप्रणाली का अभ्यास करने वाले चिकित्सकों को वैद्य या वैद्यराज कहते हैं। 'वैद्य' का शाब्दिक अर्थ है, 'विद्या से युक्त'। आज इस का उपयोग आयुर्वेद के पारंपरिक चिकित्सकों को संदर्भित करने के लिए किया जाता है, जो वैकल्पिक चिकित्सा की एक स्वदेशी भारतीय प्रणाली है। आधुनिक 'डॉक्टर' इस का पर्याय है। अधिक अनुभवी वैद्यों को 'वैद्यराज' कहते हैं। भारतीय उपमहाद्वीप के अपने निजी वैद्य हुआ करते थे जिन्हें 'राजवैद्य' कहते थे।

उपनाम के रूप में वैद्य

 भारत के कुछ भागों में 'वैद्य', 'बैद्य' या 'वैद्यन' कुलनाम भी है। महाराष्ट्र, कर्नाटक और केरल में अंतिम नाम के रूप में, वैद्य वैद्यर या वैद्यन आमतौर पर ब्राह्मण, चंद्रसेनिया कायस्थ प्रभु, बिलवा, मोगावीरा, नायर, एझावा] और साथ ही सोनार (सुनार) जैसे कई समुदायों में पाए जाते हैं।

चरकसंहिता में दो प्रकार के वैद्य बताए गये हैं- (१) प्राणाभिसर वैद्य, तथा (२) रोगाभिसर वैद्य  (चरकसंहिता अध्याय २९, अनुच्छेद ५)

वैद्य के गुण

    तत्त्वाधिगतशास्त्रार्थो दृष्टकर्मा स्वयंकृती।     लघुहस्तः शुचिः शूरः सज्जोपस्करभेषजः॥ १९
    प्रत्युत्पन्नमतिर्धीमान् व्यवसायी विशारदः।     सत्यधर्मपरो यश्च स भिषक् पाद उच्यते॥ २० (सुश्रुतसंहिता)

ठीक प्रकार से शास्त्र पढ़ा हुआ, ठीक प्रकार से शास्त्र का अर्थ समझा हुआ, छेदन स्नेहन आदि कर्मों को देखा एवं स्वयं किया हुआ, छेदन आदि शस्त्र-कर्मों में दक्ष हाथ वाला, बाहर एवं अन्दर से पवित्र (रज-तम रहित), शूर (विषाद रहित), अग्रोपहरणीय अध्याय में वर्णित साज-सामान सहित, प्रत्युत्पन्नमति (उत्तम प्रतिभा सूझ वाला), बुद्धिमान, व्यवसायी (उत्साह सम्पन्न), विशारद (पण्डित), सत्यनिष्ठ, धर्मपरायण होना - ये सब वैद्य के लक्षण हैं।

कुलीन लोग
 लक्ष्मण जगन्नाथ वैद्य
 वेलुथेरी केसवन वैद्यर
 नारायण जगन्नाथ वैद्य
 चिंतामन विनायक वैद्य
 भाई वैद्य
 अरुण श्रीधर वैद्य
 जलाबाला वैद्य
 ओमी वैद्य
 काजल ओझा वैद्य
 राहुल वैद्य
 प्रहलाद चुन्नीलाल वैद्य

 इन्हें भी देखें
वैद्य की शपथ
चिकित्सक
सन्दर्भ
श्रेणी:आयुर्वेद